Namanganda Damas 68 yoshli fuqaroni urib yubordi. Jabrlanuvchi shifoxonada vafot etdi

Namangan viloyati Davlatobod tumanida Damas 68 yoshli fuqaroni urib yubordi, deya xabar qilmoqda viloyat IIBB axborot xizmati.
Qayd etilishicha, 2021-yil 2-oktabr kuni soat 20:00 larda Namangan shahar, Davlatobod tumani, “O‘rta G‘irvon” MFY hududida Namangan tumanida yashovchi, 1960-yilda tug‘ilgan fuqaro Damas rusumli avtomashinasini ishonch qog‘ozi bilan boshqarib borayotib, harakat xavfsizligini ta’minlay olmay, yo‘lni kesib o‘tayotgan piyoda, Namangan shahrida yashagan, 1953-yilda tug‘ilgan fuqaroni urib yuborgan.
Oqibatda piyoda tan jarohati olib, shifoxonada vafot etgan.
Ushbu holat bo‘yicha Davlatobod tumani IIB huzuridagi еergov bo‘linmasi tomonidan 2021-yil 2-oktabr kuni Jinoyat kodeksining 266-moddasi 2-qismi (odam o‘limiga sabab bo‘lgan transport boshqarish qoidalarini buzish) bilan jinoyat ishi qo‘zg‘atilgan.
Bundan avval Toshkentda 36 yoshli velosipedchi Lada urib yuborishi oqibatida vafot etgani, Qamchiq dovonida 4 ta mashina ishtirokida YTH yuz bergani hamda Sirdaryoda haydovchisi uxlab qolgan Matiz temir to‘siqqa urilishi oqibatida yo‘lovchi halok bo‘lgani haqida xabar berilgandi.